I februar 2015 annoncerede gruppen, at de var klar til at skrive ny musik. De lancerede projektet "Drømmespor", hvor de indsamlede folks drømme via en hjemmeside, hvor man kan skrive om sine drømme. Ideen er at de kan bruge det som udgangspunkt til nye sange. Sorten Muld lagde sig ikke fast på den musikalske struktur, men udtalte at de ville fortsætte deres lydunivers, om hvilket Ottoson sagde at "''Vi kan rigtigt godt lide at arbejde med blandingen af det elektroniske og det akustiske – at vi kan få computeren til at lyde lidt af [[harpiks]], træ og kattestrenge''". Gruppen havde ikke bestemt sig for en endelig udgivelsesdato, og udtalte at den ville udkomme "''I 2016, måske – 20-året for vores start. Eller i 2017 – 20-året for vores debut-cd''".<ref>[http://gaffa.dk/nyhed/92361 Sorten Muld er klar til at skrive ny musik] {{Webarchive|url=https://web.archive.org/web/20160306035201/http://gaffa.dk/nyhed/92361 |date= 6. marts 2016 }}. ''[[GAFFA]]''. Hentet 10/2-2016</ref><ref>[http://www.folkemusik.dk/sorten-muld-laver-ny-musik-forste-gang-ti-ar/ Sorten Muld laver ny musik for første gang i ti år]. Folkemusik.dk. Hentet 10/2-2016</ref> Der kom dog ikke umiddelbart en ny udgivelse ud af dette.
Musik Foreninger Organisationer